BEAUTY ร่วง7% นิวโลว์ในรอบ 4 เดือน ฟากโบรกฯเชียร์ซื้อรับผลดีมาตรภาครัฐเป้า 12.30 บ.
BEAUTY ร่วง7% นิวโลว์ในรอบ 4 เดือน ฟากโบรกฯเชียร์ซื้อรับผลดีมาตรภาครัฐเป้า 12.30 บ. โดย ณ เวลา 11.23 น. อยู่ที่ระดับ 7.00 บาท ลบ 0.55 บาท หรือ 7.28% ด้วยมูลค่าซื้อขาย  617.92 ล้านบาท
21 ธ.ค. 2561

ผู้สื่อข่าวรายงานว่า บริษัท บิวตี้ คอมมูนิตี้ จำกัด (มหาชน) หรือ BEAUTY ณ เวลา 11.23 น. อยู่ที่ระดับ 7.00 บาท ลบ 0.55 บาท หรือ 7.28% ด้วยมูลค่าซื้อขาย  617.92 ล้านบาท ราคาหุ้นปรับตัวลงแรงในรอบ 4 เดือน โดยเทียบตั้งแต่หุ้นลงไปทดสอบระดับ 6.80 บาท เมื่อวันที่ 10 ส.ค.61

บล.เคทีบี (ประเทศไทย) ระบุว่า คลังแจกอั่งเปาช่วยชาติ หุ้นค้าปลีก-มือถือรับผลดี ที่ประชุมคณะรัฐมนตรีเห็นชอบมาตรคืนภาษีมูลค่าเพิ่มให้ประชาชนที่ซื้อสินค้าผ่านบัตรเดบิตในอัตรา 5% ทุกรายการ ยกเว้นสุรา เบียร์ และบุหรี่ วงเงินซื้อสินค้าได้สูงสุด 2 หมื่นบาท รัฐคืนภาษีให้ 1 พันบาทต่อคน
โดยมีระยะเวลาการซื้อสินค้าในช่วงวันที่ 1-15 ก.พ.2562 จากการคำนวณการใช้จ่ายของประชาชน คาดว่าจะใช้เงินคืนภาษีกว่า 9,240 ล้านบาท สำหรับขั้นตอนการคืนเงินภาษีมูลค่าเพิ่มจะโอนเงินกลับไปยังระบบพร้อมเพย์ ที่ผูกไว้กับบัตรประจำตัวประชาชนภายใน 15 วันหลังการซื้อสินค้า
โดยมาตรการนี้เป็นการส่งเสริมให้ประชาชนใช้อีเพย์เมนต์ หนุนร้านค้าเข้าระบบบริการเก็บข้อมูลการขายและการจ่ายเงินเมื่อมีการขายสินค้าหรือบริการ หรือระบบพีโอเอสซึ่งช่วยทำให้ร้านค้าเข้าสู่ระบบภาษีของกรมสรรพากรด้วย
KTBST:มีมุมมองเป็นบวกต่อข่าวดังกล่าว โดยจะเป็นการส่งเสริมความต่อเนื่องของการจับจ่ายใช้สอยหลังจากผ่าน High season ใน 4Q18 ซึ่งมาตรการคืนแวตจะส่งผลให้การบริโภคยังมีการฟื้นตัวต่อเนื่องในไตรมาส1/62 รวมถึงใกล้กับกำหนดการการเลือกตั้งในเดือน ก.พ.2019 ด้วย ซึ่งจะส่งผลดีต่อกลุ่มค้าปลีกรวมถึงมือถือและไอที
หุ้นที่คาดจะได้รับประโยชน์คือ CPALL แนะนำ ซื้อ (ราคาเป้าหมาย 85.00 บาท), BJC (72.00 บาท), ROBINS (77.00 บาท), COM7 (25.00 บาท), และ BEAUTY (12.30 บาท) 